1968L0193 — SK — 14.07.2005 — 017.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B SMERNICA RADY z 9. apríla 1968 o obchodovaní s materiálom na vegetatívne rozmnožovanie viniča (68/193/EHS) (Ú. v. ES L 093, 17.4.1968, p.15)

Zmenené a doplnené:





Zmenené a doplnené:







(*) Tento akt nebol zatiaľ uverejnený v slovenčine.









▼B

SMERNICA RADY

z 9. apríla 1968

o obchodovaní s materiálom na vegetatívne rozmnožovanie viniča

(68/193/EHS)







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu ( 1 ), po konzultáciách s Hospodárskym a sociálnym výborom, keďže produkcia vína a stolového hrozna zaujíma dôležité miesto v poľnohospodárstve Európskeho hospodárskeho spoločenstva; keďže uspokojivé výsledky pri pestovaní viniča závisia do značnej miery od používania vhodného rozmnožovacieho materiálu; keďže na tento účel určité členské štáty obmedzili na určitú dobu obchodovanie s vegetatívnym rozmnožovacím materiálom vysoko kvalitných vrúbľov a mladých sadeníc; keďže tieto štáty dokázali profitovať zo systematickej selekcie sadeníc vykonávanej po dobu niekoľkých desaťročí, v dôsledku čoho boli vyvinuté stále a homogénne odrody viniča, ktoré vzhľadom na svoje charakteristické znaky sú prísľubom vysokej hodnoty pre zamýšľané účely; keďže vyššia produktivita pestovania viniča sa v spoločenstve dosiahne, ak pri výbere odrôd, s ktorými bude povolené obchodovať, budú členské štáty uplatňovať jednotné pravidlá, ktoré sú čo možno najprísnejšie; keďže toto však oprávňuje k obmedzeniu obchodovania na určité odrody iba v prípade, že pestovateľ viniča si môže byť istý tým, že skutočne získa rozmnožovací materiál týchto odrôd; keďže určité členské štáty na tento účel uplatňovali schémy certifikácie, ktoré sú úradnou kontrolou určené na zabezpečenie odrodovej identity a čistoty a zdravotného stavu, najmä čo sa týka vírusových ochorení; keďže tieto schémy môžu tvoriť jeden zo základov jednotnej schémy certifikácie v spoločenstve; keďže takáto schéma by sa mala uplatňovať na obchodovanie s rozmnožovacím materiálom vypestovaným v rámci spoločenstva tak v ostatných členských štátoch, ako aj na domácich trhoch; keďže ako všeobecné pravidlo s rozmnožovacím materiálom určeným na pestovanie hrozna alebo na výrobu rozmnožovacieho materiálu by sa malo obchodovať, iba ak bol úradne overený a certifikovaný v súlade s pravidlami certifikácie ako základný alebo certifikovaný materiál; keďže výber technických pojmov „základný materiál“ a „certifikovaný materiál“ sa opiera o už o existujúcu medzinárodnú terminológiu a o schémy spoločenstva pre iné rody a druhy rastlín; keďže by bolo žiaduce obmedziť obchodovanie na certifikovaný viničový rozmnožovací materiál získaný klonovou selekciou; keďže v súčasnej dobe nie je možné dosiahnuť tento cieľ, nakoľko požiadavky spoločenstva nie je možné v plnom rozsahu pokryť takýmto materiálom; keďže z tohto dôvodu obchodovanie so skontrolovaným štandardným materiálom, ktorý sa musí taktiež vyznačovať identitou a odrodovou čistotou, ale ktorý nie vždy ponúka tie isté garancie ako rozmnožovací materiál získaný klonovou selekciou, by malo byť povolené dočasne; keďže táto kategória by sa mala postupne zrušiť; keďže ak vinič nie je rozmnožovaný, alebo ak sa s rozmnožovacím materiálom neobchoduje v členskom štáte, javí sa opodstatnené sprostiť daný štát záväzku zorganizovať certifikáciu alebo kontrolu štandardného materiálu bez toho, aby to malo vplyv na jeho záväzok obmedziť obchodovanie na certifikovaný materiál a štandardný materiál; keďže rozmnožovací materiál, ktorý sa neuvedie na trh, by nemal vzhľadom na svoju malú ekonomickú dôležitosť podliehať pravidlám spoločenstva; keďže členské štáty si musia ponechať právo rozhodnúť o tom, aby takýto materiál podliehal zvláštnym ustanoveniam; keďže pravidlá spoločenstva by sa nemali uplatňovať na uvedený rozmnožovací materiál určený na vývoz do tretích krajín; keďže pravidlá spoločenstva pre rozmnožovací materiál pestovaný v tretích krajinách a predávaný v spoločenstve musí schváliť Rada najneskôr do 31. decembra 1969; keďže s cieľom zvýšiť nie iba genetickú hodnotu rozmnožovacieho materiálu spoločenstva, ale aj jeho vonkajšiu kvalitu, sa musia stanoviť určité podmienky týkajúce sa technickej čistoty, kvality a triedenia; keďže s cieľom zabezpečiť identitu rozmnožovacieho materiálu sa musia stanoviť pravidlá spoločenstva, pokiaľ ide o triedenie dávok, balenie, pečatenie a označovanie; keďže na tento účel by na štítkoch mali byť uvedené údaje potrebné pre úradnú kontrolu ako aj z hľadiska informácií o pestovateľovi viniča a mal by byť na nich jasne uvedený charakter certifikácie spoločenstva; keďže s cieľom zabezpečiť, aby počas obchodovania boli splnené tak požiadavky na kvalitu rozmnožovacieho materiálu, ako aj ustanovenia na zabezpečenie jeho identity, členské štáty musia prijať opatrenia pre vhodné podmienky kontroly; keďže rozmnožovací materiál vyhovujúci týmto požiadavkám nesmie bez toho, aby tým bol porušený článok 36 zmluvy, byť predmetom žiadnych obchodných obmedzení okrem tých, ktoré sú uvedené v predpisoch spoločenstva; keďže dovtedy, kým nebude vytvorený spoločný zoznam odrôd, povolené obmedzenia by mali zahŕňať najmä právo členských štátov obmedziť obchodovanie s rozmnožovacím materiálom na tie odrody, ktoré sú hodnotné z hľadiska zberu úrody a používania na svojom území; keďže nie je vhodné rozhodnúť v súčasnej dobe, či a na základe akých podmienok členské štáty môžu zakázať, úplne alebo čiastočne, pestovanie určitých odrôd viniča na svojom území; keďže vzhľadom na určité podmienky rozmnožovací materiál vypestovaný v ostatných členských štátoch zo základného materiálu certifikovaného v členskom štáte by mal byť uznaný za ekvivalentný rozmnožovaciemu materiálu vypestovanému v takomto členskom štáte; keďže v obdobiach, kedy sa vyskytujú ťažkosti pri získavaní dodávok certifikovaného materiálu rôznych kategórií alebo štandardného materiálu, by malo byť dočasne dovolené obchodovať s rozmnožovacím materiálom vyhovujúcim menej prísnym požiadavkám; keďže s cieľom harmonizovať technické metódy certifikácie a kontroly štandardného materiálu používaného v rôznych členských štátoch a umožniť vykonávať v budúcnosti porovnania materiálu certifikovaného alebo kontrolovaného v spoločenstve s materiálom pochádzajúcim z tretích krajín by sa skúšky spoločenstva mali vykonávať v členských štátoch s cieľom stanoviť kvalitu rôznych kategórií rozmnožovacieho materiálu; keďže Komisia by mala byť poverená úlohou prijímať určité opatrenia na uplatňovanie tejto smernice; keďže s cieľom uľahčiť implementáciu navrhovaných opatrení by mal byť vypracovaný postup nadviazania úzkej spolupráce medzi členskými štátmi a Komisiou v rámci Stáleho výboru pre osivá a rozmnožovací materiál pre poľnohospodárstvo, záhradníctvo a lesné hospodárstvo, PRIJALA TÚTO SMERNICU:







Článok 1

▼M2

Táto smernica sa bude uplatňovať na materiál na vegetatívne rozmnožovanie viniča (ďalej len „rozmnožovací materiál“), s ktorým sa obchoduje v rámci spoločenstva.

▼B

Článok 2

▼M11

1. Na účely tejto smernice sa uplatňujú tieto definície:

A. Viniče: rastliny rodu Vitis (L.) určené na produkciu hrozna alebo na použitie ako množiteľský materiál pre tieto rastliny.

AA. Odroda: skupina rastlín v rámci jedného botanického triedenia najnižšieho známeho radu, ktorá môže byť: a) definovaná kombináciou znakov vyplývajúcou z daného genotypu alebo kombinácie genotypov; b) odlíšená od akejkoľvek inej skupiny rastlín kombináciou aspoň jedného z uvedených znakov a c) považovaná za jeden celok vzhľadom na jej schopnosť množenia v nezmenenom stave.

AB. Klon: je vegetatívny potomok odrody, ktorá je vlastná viničovému podpníku vybranému na základe odrodovej identity, jeho fenotypických vlastností a jeho zdravotného stavu.

B. Množiteľský materiál i) Mladé viničové rastliny a) zakorenené odrezky: neštepené časti zakoreneného viničového výhonku alebo bylinného výhonku určené na sadenie v neštepenom stave alebo na použitie ako podpníky určené na výrobu odrezkov; b) zakorenené vrúble: časti viničového výhonku alebo bylinného výhonku spojené štepením, ktorých podzemná časť je zakorenená. ii) Časti mladých viničových rastlín a) viničové výhonky: jednoročné výhonky; b) bylinné výhonky: nedrevnaté výhonky; c) odrezky z vrúbľov: časti viničového výhonku alebo bylinného výhonku určené na to, aby tvorili podzemnú časť pri príprave vrúbľov; d) odrezky z preštepencov: časti viničového výhonku alebo bylinného výhonku určené na to, aby tvorili nadzemnú časť pri príprave vrúbľov alebo pri štepení rastlín na mieste; e) odrezky z ovocnej škôlky: časti viničového výhonku alebo bylinného výhonku určené na produkciu odrezkov.

C. Škôlkarsky materiál: škôlky na produkciu odrezkov na štepenie, odrezkov z ovocnej škôlky alebo odrezkov z preštepencov.

D. Vrúbľové škôlky: škôlky na pestovanie odrezkov alebo vrúbľov.

DA. Počiatočný množiteľský materiál: množiteľský materiál, a) ktorý bol vyrobený na zodpovednosť pestovateľa podľa prijatých postupov pre zachovanie identity odrody a tam, kde je to primerané, klonu a pre prevenciu chorôb; b) ktorý je určený na výrobu základného množiteľského materiálu alebo certifikovaného množiteľského materiálu; c) ktorý spĺňa podmienky ustanovené v prílohách I a II pre základný množiteľský materiál. Tieto prílohy sa môžu zmeniť a doplniť v súlade s postupom ustanoveným v článku 17 (2) s cieľom určiť ďalšie alebo prísnejšie podmienky pre certifikáciu počiatočného množiteľského materiálu; d) o ktorom sa pri úradnej kontrole zistilo, že spĺňa uvedené podmienky.

E. Základný množiteľský materiál: množiteľský materiál, a) ktorý bol vyrobený na zodpovednosť pestovateľa podľa prijatých postupov pre zachovanie identity odrody a tam, kde je to primerané, klonu a pre prevenciu chorôb, a ktorý je získaný vegetatívnym množením priamo z počiatočného množiteľského materiálu; b) ktorý je určený na výrobu certifikovaného množiteľského materiálu; c) ktorý spĺňa podmienky ustanovené v prílohách I a II pre základný množiteľský materiál a d) o ktorom bolo pri úradnej kontrole zistené, že spĺňa uvedené podmienky.

F. Certifikovaný materiál: množiteľský materiál, a) ktorý bol vyrobený priamo zo základného množiteľského materiálu alebo počiatočného množiteľského materiálu; b) ktorý je určený na: — produkciu mladých rastlín alebo častí rastlín na použitie pri produkcii hrozna alebo — produkciu hrozna; c) ktorý spĺňa podmienky ustanovené v prílohách I a II pre certifikovaný materiál a d) o ktorom bolo pri úradnej kontrole zistené, že spĺňa uvedené podmienky.

G. Štandardný materiál: množiteľský materiál, a) ktorý má odrodovú identitu a čistotu; b) ktorý je určený na: — produkciu mladých rastlín alebo častí rastlín na použitie pri produkcii hrozna alebo — produkciu hrozna; c) ktorý spĺňa podmienky ustanovené v prílohách I a II pre štandardný materiál a d) o ktorom bolo pri úradnej kontrole zistené, že spĺňa uvedené podmienky.

H. Úradné opatrenia: opatrenia prijaté a) štátnymi orgánmi alebo b) akoukoľvek právnickou osobou, na ktorú sa vzťahuje verejné alebo súkromné právo a ktorá koná na zodpovednosť štátu alebo c) v prípade vedľajších činností, ktoré taktiež podliehajú štátnej kontrole, akoukoľvek fyzickou osobou riadne zaviazanou na tento účel, za predpokladu, že osoby uvedené v bodoch b) a c) nemajú z týchto opatrení žiadny súkromný prospech.

I. Obchodovanie: predaj, držanie za účelom predaja, ponúkanie na predaj a akékoľvek nakladanie, dodávanie alebo odovzdávanie tretím stranám zamerané na komerčné využitie množiteľského materiálu, aj za odplatu. Obchodovanie s množiteľským materiálom, ktoré nie je zamerané na komerčné využitie odrody, ako sú nasledujúce operácie, sa nepovažuje za obchodovanie: a) dodávanie množiteľského materiálu úradným skúšobným a kontrolným orgánom; b) dodávanie množiteľského materiálu poskytovateľom služieb na spracovanie alebo balenie za predpokladu, že poskytovateľ služieb nenadobudne vlastnícke právo k takto dodanému množiteľskému materiálu. Pravidlá pre uplatňovanie týchto ustanovení sa prijmú v súlade s postupom ustanoveným v článku 17 (3).

▼M1

2. Členské štáty môžu ako prechodné opatrenie po nadobudnutí účinnosti zákonov, iných právnych predpisov alebo správnych opatrení nevyhnutných na dosiahnutie súladu s touto smernicou stanoviť, aby rozmnožovací materiál, ktorý sa použil na založenie podpníkových škôlok alebo škôlok vrúbľov bol ekvivalentný rozmnožovacieho materiálu certifikovanému alebo kontrolovanému v súlade s ustanoveniami tejto smernice, ak predtým, ako sa týmto spôsobom použil, poskytoval rovnaké záruky ako rozmnožovací materiál certifikovaný alebo kontrolovaný v súlade s ustanoveniami tejto smernice.

▼M11

Článok 3

1. Členské štáty majú požadovať, aby množiteľský materiál viniča nebol uvedený na trh, ak:

a) nebol úradne certifikovaný ako „počiatočný množiteľský materiál“, „základný množiteľský materiál“ alebo „certifikovaný množiteľský materiál“ alebo v prípade množiteľského materiálu, ktorý nie je určený na použitie ako podpníky určené na výrobu odrezkov, ak nie je úradne skontrolovaným štandardným materiálom, a

b) nespĺňa podmienky ustanovené v prílohe II.

2. Ako výnimka z odseku 1, členské štáty môžu ako prechodné opatrenie do 1. januára 2005 povoliť obchodovanie na ich vlastnom území so štandardným materiálom určeným na použitie, ako podpníky určené na výrobu odrezkov, a odobratým z materských rastlín existujúcich 23. februára 2002.

3. Napriek odseku 1 môžu členské štáty povoliť výrobcom na ich vlastnom území umiestniť na trh primerané množstvá množiteľského materiálu:

a) určeného na skúšky alebo na vedecké účely;

b) na selekčnú prácu;

c) určeného na pomoc pri zachovaní genetickej rozmanitosti.

Podmienky, za ktorých členské štáty môžu udeliť toto povolenie, sa môžu určiť v súlade s postupom ustanoveným v článku 17 (2).

V prípade geneticky modifikovaného materiálu sa toto povolenie môže udeliť len vtedy, ak boli prijaté všetky primerané opatrenia na zabránenie rizikám pre ľudské zdravie alebo životné prostredie. Na hodnotenie environmentálneho rizika a iné kontroly, ktoré sa majú vykonávať v tejto súvislosti, platí primerane článok 5ba.

4. V prípade množiteľského materiálu vyrobeného množiteľskými metódami in vitro sa môžu prijať nasledujúce opatrenia v súlade s postupom ustanoveným v článku 17 (2):

a) výnimka z osobitných ustanovení tejto smernice;

b) podmienky platné pre tento množiteľský materiál;

c) označenia, ktoré sa môžu používať pre tento množiteľský materiál;

d) podmienky, ktoré garantujú, že bola najprv overená odrodová pravosť.

5. Komisia, konajúc v súlade s postupom ustanoveným v článku 17 (3), môže požadovať, aby sa množiteľský materiál iný ako na použitie ako podpníky určené na výrobu odrezkov po určených dátumoch mohol umiestniť na trh len vtedy, ak bol úradne certifikovaný ako „počiatočný množiteľský materiál“, „základný množiteľský materiál“ alebo „certifikovaný množiteľský materiál“:

a) v celom spoločenstve v prípade určitých odrôd viniča, pri ktorom možno pokryť potreby spoločenstva pri zohľadnení ich genetickej rozmanitosti, v prípade potreby podľa určeného programu, množiteľským materiálom úradne certifikovaným ako „počiatočný množiteľský materiál“, „základný množiteľský materiál“ alebo „certifikovaný množiteľský materiál“, a

b) v prípade množiteľského materiálu iných odrôd, ako sú odrody uvedené v bode a), ak sú určené na použitie na území členských štátov, ktoré už požadovali v súlade s touto smernicou, aby sa so „štandardným materiálom“ už neobchodovalo.

▼B

Článok 4

Členské štáty môžu, pokiaľ ide o podmienky stanovené v prílohách I a II, stanoviť dodatočné alebo prísnejšie požiadavky na certifikáciu rozmnožovacieho materiálu alebo na kontrolu štandardného materiálu vypestovaného na ich vlastnom území.

▼M11

Toto ustanovenie sa neuplatňuje v prípade štepenia pre množiteľský materiál vyrobený v inom členskom štáte alebo v tretej krajine, uznaný ako ekvivalentný v súlade s článkom 15 (2).

▼M11

Článok 5

1. Každý členský štát vypracuje katalóg odrôd viniča úradne prijatých na certifikáciu a kontrolu ako štandardný množiteľský materiál na jeho území. Katalóg má byť k dispozícii na verejnú kontrolu. Katalóg má určiť základné morfologické a fyziologické znaky, pomocou ktorých možno rozlíšiť jednotlivé odrody. Pri odrodách, ktoré už boli prijaté k 31. decembru 1971, možno uviesť odkaz na popis v úradných ampelografických publikáciách.

2. Členské štáty zabezpečia, aby odrody a klony prijaté do katalógov iných členských štátov boli prijaté aj na certifikáciu a kontrolu štandardného množiteľského materiálu na jeho území bez toho, aby bolo dotknuté nariadenie Rady (ES) č. 1493/1999 zo 17. mája 1999 o spoločnej organizácii trhu s vínom ( 2 ) v súvislosti s pravidlami pre klasifikáciu odrôd viniča.

3. Každý členský štát taktiež vypracuje, ak je to primerané, zoznam klonov úradne prijatých na certifikáciu na jeho území.

Členské štáty zabezpečia, aby klony, prijaté na certifikáciu v inom členskom štáte, boli prijaté na certifikáciu aj na ich vlastnom území.

▼M1

Článok 5a

Členský štát zabezpečí, aby žiadna odroda nebola uznaná, ak nie je odlišná, stála a dostatočne homogénna.

▼M11

Článok 5b

1. Odroda sa považuje za odlišnú, ak je podľa kombinácie znakov vyplývajúcich z určitého genotypu alebo kombinácie genotypov jasne rozlíšiteľná od inej odrody, ktorej existencia je všeobecne známa v spoločenstve.

Odroda sa považuje za všeobecne známu v spoločenstve, ak je v deň riadneho podania žiadosti o prijatie zaznamenaná v katalógu príslušného členského štátu alebo iného členského štátu alebo podlieha žiadosti o prijatie v príslušnom členskom štáte alebo inom členskom štáte, ak podmienky uvedené v prvej vete tohto odseku už nie sú splnené vo všetkých príslušných členských štátoch pred prijatím rozhodnutia o posudzovanej žiadosti o prijatie novej odrody.

2. Odroda sa považuje za stálu, ak kombinácia znakov zahrnutých do skúšok odlišnosti, ako aj akýchkoľvek iných znakov použitých na popis odrody, zostane nezmenená po opakovanom množení.

3. Odroda sa považuje za vyrovnanú, ak je na základe odchýlky, ktorú možno očakávať pri konkrétnych charakteristikách jej množenia, dostatočne rovnorodá v kombinácii tých znakov, ktoré sú zahrnuté do skúšok odlišnosti, ako aj akýchkoľvek iných znakov použitých na popis odrody.

▼M11

Článok 5ba

1. V prípade geneticky modifikovanej odrody v zmysle bodov 1 a 2 článku 2 smernice 2001/18/ES Európskeho parlamentu a Rady z 12. marca 2001 o zámernom uvoľňovaní geneticky modifikovaných organizmov do životného prostredia, ktorou sa zrušuje smernica Rady 90/220/EHS ( 3 ), odroda sa prijme len vtedy, ak boli prijaté všetky primerané opatrenia na zabránenie nepriaznivým účinkom na ľudské zdravie a životné prostredie.

2. V súvislosti s geneticky modifikovanými odrodami v zmysle odseku 1:

a) sa vykoná osobitné hodnotenie environmentálneho rizika ekvivalentné hodnoteniu ustanovenému v smernici 2001/18/ES, v súlade s princípmi uvedenými v prílohe II a na základe informácií uvedených v prílohe III uvedenej smernice;

b) zavedú sa postupy určené na zabezpečenie ekvivalencie osobitného hodnotenia rizika a iných príslušných požiadaviek, predovšetkým požiadaviek týkajúcich sa riadenia rizík, označovania a akéhokoľvek požadovaného monitorovania, verejných informácií a bezpečnostnej doložky, s požiadavkami ustanovenými smernicou 2001/18/ES, a to na návrh Komisie nariadením Európskeho parlamentu a Rady. Pred nadobudnutím platnosti uvedeného nariadenia sa geneticky modifikované odrody prijmú na zahrnutie do národného katalógu len vtedy, ak boli prijaté na obchodovanie v súlade so smernicou 2001/18/ES;

c) články 13 až 24 smernice 2001/18/ES sa už neuplatňujú pre geneticky modifikované odrody viniča povolené v súlade s nariadením uvedeným v bode b).

▼M13

3.

a) Ak výrobky odvodené z materiálu na rozmnožovanie viniča sú určené na použitie ako potravina alebo na použitie v potravine, ktorá patrí do predmetu úpravy článku 3 alebo ako krmivo alebo v krmive, ktoré patrí do predmetu úpravy článku 15 nariadenia (ES) č. 1829/2003 o geneticky modifikovaných potravinách a krmivách ( 4 ), odroda viniča sa uzná len za predpokladu, že je povolená v súlade týmto nariadením.

b) Členské štáty zabezpečia, aby sa odroda viniča, z ktorej materiálu na rozmnožovanie odvodený výrobok je určený na použitie v potravinách a krmivách podľa článku 2 a 3 nariadenia (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín, ( 5 ) uznala len za predpokladu, že je povolená v súlade s príslušnými právnymi predpismi.

▼M11

Článok 5c

Členské štáty zabezpečia, aby odrody a, kde je to primerané, klony pochádzajúce z iných členských štátov podliehali rovnakým požiadavkám ako požiadavky, ktoré sa uplatňujú pre domáce odrody alebo klony, predovšetkým v súvislosti s postupom prijímania.

▼M1

Článok 5d

1. Členské štáty zabezpečia, aby sa uznávanie odrôd zakladalo na výsledkoch úradných skúšok, najmä pestovateľských pokusov, ktoré zahŕňajú dostatočný počet charakteristických znakov pre odrodu, ktorá sa má opísať. Metódy použité na určenie charakteristických znakov musia byť presné a spoľahlivé.

2. V súlade s postupom stanoveným v ►M11 článok 17 (2) ◄ , pričom sa zohľadnia súčasné vedecké a technologické poznatky, sa stanovia:

a) charakteristické znaky, ktoré majú byť zahrnuté do skúšok ako minimálne;

b) minimálne požiadavky na vykonanie skúšok.

3. Aj je známe, že s rozmnožovacím materiálom danej odrody sa obchoduje v inej krajine pod iným názvom, uvedie sa tento názov aj v zozname.

Článok 5e

1. Uznané odrody sa budú úradne kontrolovať v pravidelných intervaloch. Ak sa ktorákoľvek z podmienok prijatia pre certifikáciu alebo kontrolu prestane plniť, uznanie sa zruší a odroda sa zo zoznamu vymaže.

▼M11

2. Všetky žiadosti alebo stiahnutia žiadostí o prijatie odrody, zápisy do katalógu odrôd a jeho zmeny a doplnky sa musia okamžite oznámiť iným členským štátom a Komisii. Na základe oznámení od členských štátov Komisia uverejní spoločný katalóg odrôd.

▼M11

Článok 5f

Členské štáty zabezpečia, aby geneticky modifikované odrody, ktoré boli prijaté, boli takto jasne označené v katalógu odrôd. Ďalej zabezpečia, aby akákoľvek osoba, ktorá obchoduje s takouto odrodou, jasne uviedla vo svojom katalógu predaja viniča, že odroda je geneticky modifikovaná a uviedla dôvod modifikácie.

Článok 5g

1. Členské štáty majú požadovať, aby odrody a tam, kde je to primerané, klony prijaté do katalógu boli udržiavané selekciou pre ich zachovanie.

2. Udržiavanie musí byť vždy overiteľné na základe záznamov, ktoré vedú subjekty zodpovedné za udržiavanie odrody a tam, kde je to primerané, klonu.

3. Od subjektov zodpovedných za udržiavanie odrody sa môžu požadovať vzorky. Ak je to potrebné, vzorky sa môžu úradne odobrať.

4. Ak sa udržiavanie vykonáva v inom členskom štáte ako členský štát, v ktorom bola odroda prijatá, príslušné členské štáty si navzájom poskytnú administratívnu pomoc v súvislosti s kontrolou.

▼M1 —————

▼M11

Článok 7

Členské štáty určia, že počas pestovania a vyorávania alebo odstraňovania z materského viniča, balenia, skladovania a prepravy sa množiteľský materiál má držať v oddelených zásielkach a má byť označený odrodou a tam, kde je to primerané, v prípade pôvodných množiteľských materiálov, základného materiálu a certifikovaného materiálu, klonom.

▼B

Článok 8

1. Členské štáty požadujú, aby bol rozmnožovací materiál predávaný iba v dostatočne homogénnych dávkach a v uzavretých obaloch alebo zväzkoch, ktoré budú opatrené, ako je to predpísané v článkoch 9 a 10, uzatváracím zariadením a označeniami. Obaly sú v súlade s ustanoveniami v prílohe III.

▼M11

2. Ako výnimka z odseku 1 v súvislosti s balením, uzatváraním a označovaním, Komisia určí v súlade s postupom ustanoveným v článku 17 (2) ustanovenia platné pre predaj malých množstiev konečným spotrebiteľom a tiež pre trhové viniče v nádobách, prepravkách alebo krabiciach.

Článok 9

Členské štáty majú požadovať, aby balenia a zväzky množiteľského materiálu boli úradne uzatvorené alebo pod úradným dohľadom tak, aby nemohli byť otvorené bez poškodenia uzáveru alebo úradnej návesky uvedenej v článku 10 (1) alebo, v prípade balenia, aby balenie nevykazovalo znaky pokusu o otvorenie. Na zabezpečenie riadneho uzatvorenia musí uzatváracie zariadenie pozostávať aspoň z úradnej návesky alebo úradného uzáveru. Môže sa prijať rozhodnutie v súlade s postupom ustanoveným v článku 17 (2) o tom, či špecifické uzatváracie zariadenie spĺňa požiadavky tohto článku. Ďalšie uzatvorenie sa môže vykonať len úradne alebo pod úradným dohľadom.

Článok 10

1. Členské štáty majú požadovať, aby na vonkajšej strane obalov alebo zväzkov množiteľského materiálu bola pomocou uzatváracieho zariadenia pripojená úradná náveska v jednom z úradných jazykov spoločenstva, ktorá je v súlade so špecifikáciou v prílohe IV. Farba návesky má byť biela s uhlopriečnym fialovým pásom pre počiatočný materiál, biela pre základný materiál, modrá pre certifikovaný materiál a tmavožltá pre štandardný materiál.

2. Členské štáty však môžu povoliť výrobcom, aby na ich území obchodovali s viac ako jedným balením alebo zväzkom štepených alebo zakorenených viničov s rovnakými charakteristikami, s použitím jedinej návesky, ktorá je v súlade so špecifikáciou v prílohe IV. V týchto prípadoch majú byť balenia alebo zväzky spojené tak, aby sa pri oddelení spojenie poškodilo a nedalo sa vrátiť do pôvodného stavu. Náveska má byť pripojená pomocou prípojného zariadenia. Nepovoľuje sa žiadne ďalšie uzatváranie.

3. Bez toho, aby bol dotknutý článok 23 (2) nariadenia č. 1493/1999, členské štáty môžu požadovať, aby bol ku každej dodávke materiálu vyrobeného na ich územiach pripojený jednotný dokument, v ktorom sú uvedené okrem iného nasledujúce údaje: charakter tovaru, odroda a tam, kde je to primerané, klon, kategória, množstvo, odosielateľ a prijímateľ. Podmienky, ktoré sa majú stanoviť v súvislosti s týmto sprievodným dokumentom, sa určia podľa postupu ustanoveného v článku 17 (3) tejto smernice.

4. Úradná náveska ustanovená v odseku 1 môže obsahovať aj fytosanitárny sprievodný dokument ustanovený v smernici Komisie 92/105/EHS ( 6 ), ktorá určuje stupeň štandardizácie rastlinných pasov. Všetky podmienky platné pre úradné označovanie a rastlinné pasy sú však definované a musia byť uznané ako ekvivalentné.

5. Členské štáty predpíšu, že úradné návesky musí príjemca materiálu na vegetatívne množenie viniča zachovať aspoň jeden rok a poskytnúť ich úradnému kontrolnému orgánu.

6. Do februára 2004 Komisia vypracuje správu spolu s návrhmi, ak je to primerané, o pohybe množiteľského materiálu viniča a predovšetkým o používaní úradných návesiek a sprievodných dokumentov zavedených členskými štátmi.

▼M11

Článok 10a

V prípade množiteľského materiálu odrody, ktorá bola geneticky modifikovaná, na akejkoľvek náveske a dokumente, úradnom alebo inom, ktorá je pripojená alebo ktorý je priložený k dodávke materiálu podľa tejto smernice, musí byť jasne uvedené, že odroda bola geneticky modifikovaná a musia byť vymenované geneticky modifikované organizmy.

▼B

Článok 11

►M2 1. ◄ Členské štáty zabezpečia, aby identita rozmnožovacieho materiálu zostala zachovaná od doby vyberania z pôdy alebo jeho odstraňovania z materských rastlín viniča až po jeho dodávku ku konečnému spotrebiteľovi systémom úradných kontrol stanovených alebo schválených samotnými členskými štátmi. Členské štáty vykonajú vhodné opatrenia, aby bol rozmnožovací materiál počas obchodovania úradne kontrolovaný minimálne kontrolnou vzorkou, pokiaľ ide o jeho súlad s požiadavkami tejto smernice.

▼M11

2. Bez toho, aby bol dotknutý voľný pohyb materiálu v spoločenstve, členské štáty prijmú všetky potrebné opatrenia s cieľom zabezpečiť, aby príslušným orgánom boli poskytnuté nasledujúce údaje počas obchodovania s množiteľským materiálom dovezeným z tretej krajiny:

a) druh (botanický názov);

b) odroda a tam, kde je to primerané, klon; v prípade vrúbľov sa tieto informácie uplatňujú pre podpníky určené na výrobu odrezkov aj pre odrezky z preštepencov;

c) kategória;

d) charakter množiteľského materiálu;

e) krajina výroby a úradný kontrolný orgán;

f) krajina expedície, ak je iná ako krajina výroby;

g) dovozca;

h) množstvo materiálu.

Spôsob uvedenia týchto údajov sa môže určiť v súlade s postupom ustanoveným v článku 17 (2).

Článok 12

Členské štáty zabezpečia, aby množiteľský materiál, s ktorým sa obchoduje v súlade s touto smernicou podľa povinných alebo dobrovoľných pravidiel, nepodliehal žiadnym obchodným obmedzeniam v súvislosti s jeho charakteristikami, dojednaniami o kontrole, označovaním a uzatváraním okrem tých, ktoré sú ustanovené v tejto smernici.

Článok 12a

Členské štáty zabezpečia, aby množiteľský materiál odrôd viniča a tam, kde je to primerané, klonov, ktoré boli úradne prijaté v jednom členskom štáte na certifikáciu a kontrolu ako štandardný množiteľský materiál v súlade s touto smernicou, nepodliehal žiadnym obchodným obmedzeniam na ich území na základe odrody a tam, kde je to primerané, klonu bez toho, aby bolo dotknuté nariadenie (ES) č. 1493/1999.

▼B

Článok 13

Členské štáty stanovia, že rozmnožovací materiál, ktorý sa získal priamo zo základného materiálu certifikovaného v jednom členskom štáte a pestovaného v druhom členskom štáte, môže byť certifikovaný v tom štáte, ktorý vypestoval základný materiál, pokiaľ bol rozmnožovací materiál podrobený kontrole priamo v teréne, pričom boli splnené podmienky stanovené v prílohe I a ak úradná prehliadka preukázala, že podmienky stanovené v prílohe II sú splnené.

Článok 14

▼M11

1. Na odstránenie dočasných ťažkostí s dodávaním množiteľského materiálu do spoločenstva, ktoré nemožno prekonať iným spôsobom, sa môže prijať rozhodnutie v súlade s postupom ustanoveným v článku 17 (2), že členské štáty majú povoliť na určené obdobie obchodovanie v celom spoločenstve s takým množstvom množiteľského materiálu kategórie, ktorá spĺňa menej prísne požiadavky, aké je potrebné na prekonanie týchto ťažkostí.

▼B

2. Pre kategóriu rozmnožovacieho materiálu ktorejkoľvek uvedenej odrody je farba štítku taká, ako je stanovená pre príslušnú kategóriu; vo všetkých ostatných prípadoch je hnedá. Na štítku je vždy uvedené, že daný rozmnožovací materiál patrí do kategórie, ktorá spĺňa menej prísne požiadavky.

▼M9

3. Pravidlá uplatňovania odseku 1 môžu byť prijaté v súlade s postupom ustanoveným v ►M11 článok 17 (2) ◄ .

▼M11

Článok 14a

Na účely hľadania lepších alternatív k určitým ustanoveniam tejto smernice sa môže prijať rozhodnutie v súlade s postupom ustanoveným v článku 17 (3) o organizovaní dočasných experimentov podľa určených podmienok na úrovni spoločenstva.

▼B

Článok 15

1. Táto smernica sa nebude uplatňovať na uvedený rozmnožovací materiál určený na vývoz do tretích krajín.

▼M11

2.

a) Na návrh Komisie Rada, konajúc na základe rozhodnutia kvalifikovanej väčšiny, určí, či materiál na vegetatívne množenie viniča vyrobený v tretej krajine poskytuje v súvislosti s podmienkami na jeho prijatie a opatreniami prijatými na zabezpečenie jeho pestovania na účel obchodovania rovnaké záruky, ako materiál vyrobený v spoločenstve, a spĺňa požiadavky tejto smernice.

b) Rada okrem toho určí druhy materiálu a kategórie materiálu na vegetatívne množenie viniča, ktoré môžu byť prijaté na obchodovanie na území spoločenstva podľa bodu a).

c) Kým Rada prijme rozhodnutie podľa bodu a) a bez toho, aby bola dotknutá smernica Rady 2000/29/ES z 8. mája 2000 o ochranných opatreniach proti zavedeniu organizmov škodlivých pre rastliny alebo rastlinné produkty do spoločenstva a proti ich šíreniu v spoločenstve ( 7 ), členským štátom možno povoliť prijatie takýchto rozhodnutí v súlade s postupom ustanoveným v článku 17 (2). Pritom zabezpečia, aby materiál, ktorý má byť dovezený, poskytoval záruky, ktoré sú v každom ohľade ekvivalentné zárukám, ktoré poskytuje materiál na vegetatívne množenie viniča vyrobený v spoločenstve v súlade s touto smernicou. K takémuto dovezenému materiálu má byť priložený predovšetkým dokument, v ktorom sú uvedené údaje predpísané v článku 11 (2).

▼M12

Článok 16

1. Porovnávacie skúšky a pokusy spoločenstva sa vykonávajú v rámci spoločenstva na účely následnej kontroly vzoriek množiteľského materiálu viniča, s ktorými sa obchodovalo podľa povinných alebo dobrovoľných ustanovení tejto smernice, vrátane tých, ktoré sa týkajú zdravotného stavu a ktoré boli odobraté počas odberu vzoriek. Porovnávacie skúšky a pokusy sa môžu vzťahovať na tieto položky:

— množiteľský materiál vyrobený v tretích štátoch,

— množiteľský materiál vhodný pre organické poľnohospodárstvo,

— množiteľský materiál, s ktorým sa obchodovalo v súvislosti s postupmi zameranými na ochranu genetickej rozmanitosti.

2. Tieto porovnávacie skúšky a pokusy použijú na zosúladenie technických metód osvedčovania a kontrolu splnenia požiadaviek, ktoré musí množiteľský materiál spĺňať.

3. Komisia, konajúc v súlade s postupmi uvedenými v článku 17, prijme potrebné opatrenia na vykonanie porovnávacích skúšok a pokusov. Komisia informuje výbor uvedený v článku 17 o technických opatreniach na vykonanie skúšok a pokusov a o ich výsledkoch. Ak sa objavia problémy so zdravotným stavom, Komisia o tom upovedomí Stály výbor pre zdravie rastlín.

4. Spoločenstvo môže finančne podporovať vykonávanie skúšok a pokusov uvedených v odseku 1 a 2. Finančný príspevok nesmie presiahnuť ročne naplánované výdavky, ktoré odsúhlasil rozpočtový orgán.

5. Skúšky a pokusy, ktoré sa môžu vykonať s finančnou podporou spoločenstva, a podrobné pravidlá pre finančné príspevky sa určia v súlade s postupom uvedeným v článku 17.

6. Skúšky a pokusy uvedené v odseku 1 a 2 môžu vykonávať len štátne agentúry alebo právnické osoby konajúce pod zodpovednosťou štátu.

▼M11

Článok 16a

Opatrenia potrebné na vykonávanie tejto smernice v súvislosti s otázkami, ktoré obsahujú nasledujúce ustanovenia, sa prijmú v súlade s riadiacim postupom ustanoveným v článku 17 (2):

— článok 2 (1) (DA) c), článok 3 (3), článok 8 (2), článok 9, článok 11 (2), článok 14 (1) a článok 15 (2) c).

Článok 16b

Opatrenia potrebné na vykonávanie tejto smernice v súvislosti s otázkami, ktoré obsahujú nasledujúce ustanovenia, sa prijmú v súlade s regulačným postupom ustanoveným v článku 17 (3):

— článok 2 (1) (I), článok 3 (5), článok 10 (3) a článok 14a.

▼M11

Článok 17

1. Komisii má poskytovať pomoc Stály výbor pre osivá a množiteľský materiál pre poľnohospodárstvo, záhradníctvo a lesníctvo (ďalej len „výbor“).

2. V prípade odkazu na tento odsek sa uplatňujú články 4 a 7 rozhodnutia Rady 1999/468/ES z 28. júna 1999, ktoré ustanovuje postupy pre vykonávanie vykonávacích právomocí udelených Komisii ( 8 ).

Lehota určená v článku v článku 4 (3) rozhodnutia 1999/468/ES sa stanovuje na jeden mesiac.

3. V prípade odkazu na tento odsek sa uplatňujú články 5 a 7 rozhodnutia 1999/468/ES.

Lehota určená v článku v článku 5 (6) rozhodnutia 1999/468/ES je dva mesiace.

4. Výbor schváli svoj rokovací poriadok.

▼M2

Článok 17a

O všetkých zmenách, ktoré sa majú vykonať v prílohách na základe rozvoja vedecko-technických poznatkov alebo metód, sa rozhodne v súlade s postupom stanoveným v ►M11 článok 17 (2) ◄ .

▼B

Článok 18

Touto smernicou nebudú dotknuté ustanovenia národných zákonov opodstatnené na základe ochrany zdravia a života ľudí, zvierat alebo rastlín alebo ochrany priemyselného a obchodného vlastníctva.

▼M2

Článok 18a

V súlade s postupom stanoveným v ►M11 článok 17 (2) ◄ môže členský štát, ak o to požiada, byť úplne alebo čiastočne zbavený povinnosti uplatňovať túto smernicu, avšak s výnimkou článkov 12 ods. 1 a 12a, pokiaľ pestovanie viniča a obchodovanie s rozmnožovacím materiálom má minimálny ekonomický význam na jeho území.

▼M1

Článok 18b

Táto smernica sa nedotkne nariadenia Rady (EHS) č. 234/68 ( 9 ) o zriadení spoločnej organizácie trhu so živými rastlinami, hľuzami, cibuľami, rezanými kvetmi a okrasnými listami.

▼B

Článok 19

Členské štáty uvedú najneskôr do 1. júla 1969 do účinnosti opatrenia nevyhnutné na dosiahnutie súladu s touto smernicou a bezodkladne o tom budú informovať Komisiu.

▼M10

The Federal Republic of Germany is hereby authorized to comply, in respect of the territory of the former German Democratic Republic, with Article 3 (1) at a date later than that referred to above, but not later than 1 January 1995.

The Federal Republic of Germany shall ensure that the material in respect of which it applies this authorization is not introduced into parts of the Community other than the territory of the former German Democratic Republic unless it is established that the provisions of this Directive are complied with.

▼B

Článok 20

Táto smernica je adresovaná členským štátom.

▼M14









PRÍLOHA I

PODMIENKY TÝKAJÚCE SA KULTÚRY

1. Kultúra má identitu a čistotu odrody a v prípade potreby aj klonu.

2. Pestovateľské podmienky a úroveň vývoja kultúry umožňujú dostatočné kontroly identity a čistoty kultúry, pokiaľ ide o jej odrodu a v prípade potreby aj klon, ako aj jej rastlinolekársky stav.

3. Pôda alebo v prípade potreby pestovateľský substrát poskytuje dostatočnú záruku, pokiaľ ide o neprítomnosť škodlivých organizmov alebo ich vektorov, najmä nematód, ktoré prenášajú vírusové ochorenia. Množiarne a škôlky sa zriaďujú za primeraných podmienok s cieľom predísť akémukoľvek riziku kontaminácie škodlivými organizmami.

4. Prítomnosť škodlivých organizmov, ktoré znižujú použiteľnosť množiteľského materiálu, sa obmedzí na najnižšiu možnú úroveň.

5. Predovšetkým vzhľadom na škodlivé organizmy uvedené v písmenách a), b) a c) sa uplatňujú podmienky stanovené v bodoch 5.1 až 5.5, s výhradou bodu 5.6: a) komplex infekčnej degenerácie: vírus roncetu viniča (GFLV), vírus mozaiky arábky (ArMV); b) ochorenie zvinutka viniča: vírus zvinutky viniča 1 (GLRaV-1) a vírus zvinutky viniča 3 (GLRaV-3); c) vírus škvrnitosti viniča (GFkV) (len pri podpníkoch). 5.1. V množiarňach určených na produkciu pôvodného množiteľského materiálu nesmie úradná kontrola preukázať výskyt škodlivých organizmov uvedených v bode 5 písm. a), b) a c). Táto kontrola je založená na výsledkoch rastlinolekárskych skúšok vykonávaných indexovaním alebo pomocou medzinárodne prijatej rovnocennej skúšobnej metódy použiteľnej na všetky rastliny. Tieto skúšky sa v prípade organizmov uvedených v bode 5 písm a) a b) potvrdia výsledkami rastlinolekárskych skúšok vykonávaných na všetkých rastlinách každých päť rokov. Napadnuté rastliny sa musia odstrániť. Dôvody nedostatkov pripisovaných uvedeným škodlivým organizmom alebo iným faktorom sa zaznamenajú do zložky, v ktorej sa vedú záznamy o škôlkach na odnože. 5.2. V množiarňach určených na produkciu základného množiteľského materiálu nesmie úradná kontrola preukázať výskyt škodlivých organizmov uvedených v bode 5 písm. a) a b). Táto kontrola je založená na výsledkoch rastlinolekárskych skúšok vzťahujúcich sa na všetky rastliny. Tieto skúšky sa vykonávajú minimálne každých šesť rokov, začínajúc pri trojročných množiarňach. V prípade, že sa ročná úradná kontrola kultúr vykonáva na všetkých rastlinách, rastlinolekárske skúšky sa vykonávajú minimálne každých šesť rokov, začínajúc pri šesťročných množiarňach. Napadnuté rastliny sa musia odstrániť. Dôvody nedostatkov pripisovaných uvedeným škodlivým organizmom alebo iným faktorom sa zaznamenajú do zložky, v ktorej sa vedú záznamy o množiarňach. 5.3. V množiarňach určených na produkciu certifikovaného materiálu nesmie úradná kontrola preukázať výskyt škodlivých organizmov uvedených v bode 5 písm. a) a b). Táto kontrola je založená na výsledkoch rastlinolekárskych skúšok vykonávaných na základe zisťovania v súlade s metódami analýzy/kontrolnými postupmi, ktoré sú v súlade so všeobecne prijatými a štandardizovanými normami. Tieto skúšky sa vykonávajú minimálne každých desať rokov, začínajúc pri päťročných množiarňach. V prípade, že sa ročná úradná kontrola kultúr vykonáva na všetkých rastlinách, rastlinolekárske skúšky sa vykonávajú minimálne každých desať rokov, začínajúc pri desaťročných množiarňach. Miera nedostatkov v množiarňach, ktoré boli spôsobené škodlivými organizmami uvedenými v bode 5 písm. a) a b), nepresiahne 5 %. Napadnuté rastliny sa musia odstrániť. Dôvody nedostatkov pripisovaných uvedeným škodlivým organizmom alebo iným faktorom sa zaznamenajú do zložky, v ktorej sa vedú záznamy o množiarňach. 5.4. V množiarňach určených na produkciu štandardného materiálu nepresiahne miera nedostatkov, ktoré boli spôsobené škodlivými organizmami uvedenými v bode 5 písm. a) a b), 10 %. Napadnuté rastliny sa nesmú použiť na množenie. Dôvody nedostatkov pripisovaných uvedeným škodlivým organizmom alebo iným faktorom sa zaznamenajú do zložky, v ktorej sa vedú záznamy o množiarňach. 5.5. V škôlkach nesmie ročná úradná kontrola kultúr založená na vizuálnych metódach a v prípade potreby podporená vhodnými skúškami a/alebo druhou kontrolou kultúr preukázať výskyt škodlivých organizmov uvedených v bode 5 písm. a) a b). 5.6. a) Členské štáty sa v prípade množiarní, ktoré už existujú na výrobu pôvodného množiteľského materiálu alebo základného množiteľského materiálu ku dňu nadobudnutia účinnosti smernice Komisie 2005/43/ES ( 10 ), môžu rozhodnúť neuplatňovať do 31. júla 2011 body 5.1 a 5.2. b) Členské štáty sa v prípade množiarní, ktoré už existujú na výrobu certifikovaného množiteľského materiálu ku dňu nadobudnutia účinnosti smernice Komisie 2005/43/ES, môžu rozhodnúť neuplatňovať do 31. júla 2012 bod 5.3. c) Ak sa členské štáty rozhodnú neuplatňovať body 5.1 až 5.2 alebo bod 5.3 podľa písmen a) alebo b), musia namiesto toho uplatňovať tieto pravidlá. Z kultúr určených na výrobu pôvodného množiteľského materiálu a základného materiálu sa musia odstrániť škodlivé vírusové ochorenia, najmä roncet a zvinutka viniča. Kultúry určené na výrobu množiteľského materiálu ostatných kategórií sa musia držať oddelene od rastlín, ktoré vykazujú symptómy škodlivých vírusových ochorení.

6. Škôlky sa nezriaďujú vo viniciach alebo množiarňach. Minimálna vzdialenosť od vinice alebo množiarne sú tri metre.

7. Množiteľský materiál používaný na produkciu podpníkových odrezkov na vrúbľovanie, viničia, odrezkov zo škôlky, zakorenených odrezkov a zakorenených sadeníc sa berie z množiarní, ktoré boli skontrolované a schválené.

8. Bez toho, aby bola dotknutá úradná kontrola stanovená v bode 5, vykoná sa minimálne jedna úradná kontrola kultúr. Dodatočné kontroly kultúr sa vykonajú v prípade sporov o záležitostiach, o ktorých možno rozhodnúť bez toho, aby bola dotknutá kvalita množiteľského materiálu.









PRÍLOHA II

PODMIENKY TÝKAJÚCE SA MNOŽITEĽSKÉHO MATERIÁLU

I. VŠEOBECNÉ PODMIENKY

1. Množiteľský materiál má identitu a čistotu odrody a v prípade potreby aj klonu; pri uvedení štandardného materiálu na trh je prípustná odchýlka 1 %.

2. Množiteľský materiál má minimálnu technickú čistotu 96 %. Za technické nečistoty sa považuje: a) množiteľský materiál, úplne alebo čiastočne vysušený, a to dokonca aj v prípade, že po vysušení bol namočený do vody; b) poškodený, ohnutý alebo porušený množiteľský materiál, najmä v prípade poškodenia v dôsledku ľadovca alebo mrazu alebo v prípade rozdrvenia alebo polámania; c) materiál, ktorý nespĺňa požiadavky v oddiele III.

3. Výhonky viniča dosiahli dostatočné štádium zrelosti dreva.

4. Prítomnosť škodlivých organizmov, ktoré znižujú použiteľnosť množiteľského materiálu, sa obmedzí na najnižšiu možnú úroveň. Množiteľský materiál vykazujúci jasné znaky alebo príznaky, ktoré možno prisúdiť škodlivým organizmom, pre ktoré neexistuje žiadne účinné ošetrenie, sa odstráni.

II. OSOBITNÉ PODMIENKY

1. Zakorenené sadenice

Zakorenené sadenice pozostávajúce z kombinácie rovnakej kategórie množiteľského materiálu sa zatrieďujú do tejto kategórie.

Zakorenené sadenice pozostávajúce z kombinácie rôznych kategórií množiteľského materiálu sa zatrieďujú do nižšej kategórie prvkov, z ktorých sa skladá.

2. Dočasná výnimka

Členské štáty sa v prípade zakorenených sadeníc pozostávajúcich z pôvodného množiteľského materiálu zakoreneného v základnom množiteľskom materiáli môžu rozhodnúť neuplatňovať do 31. júla 2010 ustanovenia bodu 1. Ak sa členské štáty rozhodnú neuplatňovať bod 1, musia namiesto toho uplatňovať toto pravidlo.

Zakorenené sadenice pozostávajúce z pôvodného množiteľského materiálu zakoreneného v základnom množiteľskom materiáli sa zaraďujú medzi pôvodný množiteľský materiál.

III. TRIEDENIE

1. Podpníkové odrezky na vrúbľovanie, odrezky zo škôlky a viničie

Priemer

Toto sa týka najväčšieho priemeru rezu. Táto norma sa nevzťahuje na bylinné odrezky.

a) Podpníkové odrezky na vrúbľovanie a viničie: aa) priemer vrcholu: 6,5 až 12 mm; ab) maximálny priemer dolného konca: 15 mm okrem viničia určeného na vrúbľovanie na mieste.

b) Odrezky zo škôlky: minimálny priemer vrcholu: 3,5 mm.

2. Zakorenené odrezky

A. Priemer

Priemer meraný v strede internódia pod bočným výrastkom a pozdĺž najdlhšej osi je minimálne 5 mm. Táto norma neplatí pre zakorenené odrezky získané z bylinného množiteľského materiálu.

B. Dĺžka

Dĺžka od najnižšieho bodu, v ktorom korene vystupujú do základne bočného výrastku, nie je menšia ako:

a) 30 cm pre zakorenené odrezky určené na vrúbľovanie, pre zakorenené odrezky určené pre Sicíliu je však táto dĺžka 20 cm;

b) 20 cm pre ostatné zakorenené odrezky. Táto norma neplatí pre zakorenené odrezky získané z bylinného množiteľského materiálu.

C. Korene

Každá sadenica má minimálne tri dobre vyvinuté a dobre rozmiestnené korene. Odroda 420 A však môže mať len dva dobre vyvinuté korene za predpokladu, že sa nachádzajú oproti sebe.

D. Päta

Rez sa musí vykonať v dostatočnej vzdialenosti od diafragmy, aby nedošlo k jej poškodeniu, ale nie nižšie ako jeden centimeter pod ňou.

3. Zakorenené sadenice

A. Dĺžka

Dĺžka výhonu je minimálne 20 cm.

Táto norma neplatí pre zakorenené sadenice získané z bylinného množiteľského materiálu.

B. Korene

Každá sadenica má minimálne tri dobre vyvinuté a dobre rozmiestnené korene. Odroda 420 A však môže mať len dva dobre vyvinuté korene za predpokladu, že sa nachádzajú oproti sebe.

C. Zrast

Každá sadenica sa vyznačuje primeraným, pravidelným a bezpečným zrastom.

D. Päta

Rez by sa mal vykonať v dostatočnej vzdialenosti od diafragmy, aby nedošlo k jej poškodeniu, ale nie nižšie ako jeden centimeter pod ňou.









PRÍLOHA III

BALENIE







Obsah balení alebo zväzkov 1 – Druh 2 – Počet jednotlivých kusov 3 – Maximálne množstvo 1. Zakorenené sadenice 25, 50, 100 alebo násobky 100 500 2. Zakorenené odrezky 50, 100 alebo násobky 100 500 3. Viničie — minimálne s piatimi použiteľnými očkami 100 alebo 200 200 — s jedným použiteľným očkom 500 alebo násobky 500 5 000 4. Podpníkové odrezky na vrúbľovanie 100 alebo násobky 100 1 000 5. Odrezky zo škôlky 100 alebo násobky 100 500

OSOBITNÉ PODMIENKY

I. Malé množstvá

V prípade potreby môže byť veľkosť (počet jednotlivých kusov) balení a zväzkov všetkých druhov a kategórií množiteľského materiálu uvedeného v stĺpci 1 menšia, ako sú minimálne množstvá uvedené v stĺpci 2.

II. Sadenice viniča zakorenené v akomkoľvek substráte v črepníkoch, prepravkách a škatuliach

Počet jednotlivých kusov a maximálne množstvo sa neuplatňujú.









PRÍLOHA IV

OZNAČOVANIE

A. NÁVESKA

I. Požadované informácie

1. Norma ES

2. Krajina výroby

3. Orgán zodpovedný za vydávanie osvedčení alebo kontrolu a členský štát alebo ich iniciály

4. Meno a adresa osoby zodpovednej za uzatvorenie alebo jej identifikačné číslo

5. Druhy

6. Druh materiálu

7. Kategória

8. Odroda a prípadne klon. Pri zakorenených sadeniciach platí tento údaj pre podpníky a viničie.

9. Referenčné číslo dávky

10. Množstvo

11. Dĺžka – len pre podpníkové odrezky na vrúbľovanie: tento údaj zahŕňa minimálnu dĺžku odrezkov príslušnej dávky.

12. Rok zberu.

II. Minimálne podmienky

Náveska musí spĺňať tieto požiadavky:

1. náveska je nezmazateľne tlačená a jasne čitateľná;

2. náveska je pripevnená na nápadnom mieste, aby bola dobre viditeľná;

3. informácie stanovené v časti A oddiele I nie sú žiadnym spôsobom skryté, zastreté ani prerušené inými informáciami alebo obrázkami;

4. informácie stanovené v časti A oddiele I sú zobrazené v rovnakom zornom poli.

III. Výnimka pri malých množstvách pre konečných spotrebiteľov

1. Viac ako jedna jednotka

Požadované informácie pre návesku podľa oddielu I bodu 10 znejú: Presný počet jednotiek na balenie alebo zväzok.

2. Len jedna jednotka

Nevyžadujú sa tieto informácie stanovené v časti A oddiele I:

— druh materiálu,

— kategória,

— referenčné číslo dávky,

— množstvo,

— dĺžka podpníkových odrezkov na vrúbľovanie,

— rok zberu.

IV. Výnimka pri viniči v črepníkoch, prepravkách a škatuliach

V prípade sadeníc viniča zakorenených v akomkoľvek substráte v črepníkoch, prepravkách a škatuliach, keď nie je možné, aby balenie tohto materiálu spĺňalo požiadavky na uzatvorenie (vrátane označenia náveskou) z dôvodu jeho obsahu:

a) množiteľský materiál sa uchováva v samostatných dávkach príslušne označených podľa odrody a prípadne klonu a podľa počtu jednotlivých kusov;

b) úradná náveska je nepovinná;

c) k množiteľskému materiálu je priložený sprievodný doklad ustanovený v časti B.

B. SPRIEVODNÝ DOKLAD

I. Podmienky, ktoré sa majú splniť

Keď členské štáty požadujú vydanie sprievodného dokladu, tento doklad by mal:

a) byť vydaný minimálne v dvoch vyhotoveniach (odosielateľ a príjemca);

b) sprevádzať (vyhotovenie príjemcu) dodávku z adresy odosielateľa na adresu príjemcu;

c) uvádzať všetky informácie o jednotlivých dávkach dodávky, stanovené v nasledujúcom oddiele II;

d) byť uchovaný minimálne jeden rok a mal by byť k dispozícii úradnému kontrolnému orgánu.

II. Zoznam informácií, ktoré majú byť obsiahnuté

1. Norma ES

2. Krajina výroby

3. Orgán zodpovedný za vydávanie osvedčení alebo kontrolu a členský štát alebo ich iniciály

4. Poradové číslo

5. Odosielateľ (adresa, registračné číslo)

6. Príjemca (adresa)

7. Druhy

8. Druh (-y) materiálu

9. Kategória (-e)

10. Odroda (-y) a prípadne klon (-y). Pri zakorenených sadeniciach platí tento údaj pre podpníky a viničie.

11. Počet jednotlivých kusov na dávku

12. Celkový počet dávok

13. Dátum dodávky.